ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻ ԱՌԹԻՎ

Սիրելի՛ մայրեր, քույրեր, կանայք,

Ջերմորեն շնորհավորում եմ ձեզ՝ Ապրիլի 7-ի՝ Մայրության և գեղեցկության տոնի առթիվ:

Այսօր կրկին մեր երախտագիտություն ենք հայտնում հայ մայրերին ու կանանց՝ հոգատարության, անձնվիրության ու սիրո այն մեծ չափաբաժնի համար, որի շնորհիվ մեզ շրջապատող աշխարհն ավելի բարի, լուսավոր ու գեղեցիկ է դառնում։

Մեր բազմադարյա պատմության ընթացքում հայ մայրերը եղել և շարունակում են մնալ օջախի ամուր հենասյունն ու պահպանման գրավականը: Հայ կնոջ, մոր հանդեպ ունեցած հարգանքն ու սերը դարեր շարունակ եղել է մեր ազգային ամենակարևոր առանձնահատկություններից մեկը։

Հայ կինն իր ամուր կամքով կարողացել է հաղթահարել ցավ ու արհավիրք և շարունակել է պատվով իրականացնել ընտանիքի ամրության, համամարդկային ու ազգային արժեքների պահպանման կարևոր առաքելությունը:

Որդիաբար խոնարհվելով բոլոր մայրերի առջև՝ առանձնակի շնորհավորում եմ հերոսներ ծնած մայրերին, մեր հերոս եղբայրների կանանց, քույրերին ու աղջիկներին, մաղթում սեր ու ջերմություն։

Սիրելի՛ կանայք, դուք եք նոր կյանքի, սիրո, ջերմության և հարատևության խորհրդանիշը, մաղթում եմ ձեզ երջանկություն, պայծառ ու լուսավոր օրեր, ընտանեկան բարօրություն և ամենակարևորը՝ քաջառողջություն:

Շնորհավոր Մայրության և գեղեցկության տոնը։